ট্রেনিং প্রায় শেষের দিকে। এসাইনমেন্ট, বুকরিভিউ, এটাচমেন্ট এবং পরীক্ষার চাপ শুরু হয়ে গেল, স্বাভাবিকভাবে আমাদের আইডিয়া বাস্তবায়নের গতিও কমে গেল। এসবের ফাঁকে ফাঁকে আমি মোবাইল এপ্লিকেশনটির একটি ডিজাইন দাঁড় করালাম এবং পাশাপাশি একটা লোগোও ডিজাইন করলাম। সেই মোতাবেক আমাদের সমান্তরালে এপ্লিকেশনের ডেভেলপমেন্টের কাজ এগিয়ে যেতে লাগলো। পাশাপাশি চলতে থাকলো তথ্য সংগ্রহের কাজ। আমরা ৯ জন জেলা ভাগ করে নিলাম, কে কোন কোন জেলা নিয়ে কাজ করবো। কেউ ৭ টা জেলা, কেউ ৮টা জেলা আবার কেউ ৯টা জেলা করে নিলাম। ট্রেনিং এর ফাঁকে ফাঁকে সকল কমিশনার ও ডিসি অফিসে ফোন দিয়ে জেলার এবং উপজেলার তথ্য সংগ্রহ করার কাজ চলতে থাকলো। অনেক ক্ষেত্রে উপজেলা নির্বাহী অফিসারদের ফোন দিয়ে উপজেলার তথ্য সংগ্রহ করা হতো।